Tiltale for brandstiftelse, hærværk, lov om euforiserende stoffer, ordensbekendtgørelse. Påstand om konfiskation og erstatning
Ret: Retten i Herning (1. instans)
Faggruppe: Straffesag — Nævningesag
Sagsemner: Brandstiftelse og sprængning;
Erstatningssager;
Forbrydelser mod den offentlige orden;
Formueforbrydelser;
Narkotika;

/

Dom i brandstiftelsessag  

21-årig mand er i dag fundet skyldig i brandstiftelse på psykiatrisk afdeling E3 på det tidligere Herning
sygehus  
Sagsnummer: SS 99-3010/2022
Flertallet i en nævningesag har fundet den 21-årige skyldig i blandt andet brandstiftelse på den tidligere af-
deling E3 på Herning sygehus tilbage i marts 2022. Der var tale om en afdeling for psykiatriske patienter, og
afdelingen var lukket, så man kun kunne forlade denne ved brug af personalets nøglekort. Manden er dømt for
at have sat ild til en plastikkasse i rygerummet. Branden blev opdaget af personalet, der gik i gang med
slukningsarbejdet og evakuering af patienter på afdelingen. Der skete alene materiel skade i selve rygerum-
met, og ifølge farlighedserklæring fra Dansk Brand- og Sikringsteknisk Institut var der ikke konkret fare for
menneskeliv ved branden. På baggrund heraf og efter en samlet vurdering fulgte nævningetinget ikke an-
klagerens påstand om at tage bestemmelsen om brandstiftelse ved særligt skærpende omstændigheder i brug.
Ved særligt skærpende omstændigheder kan straffen stige fra de normale 6 år til 10 års fængsel. Til-talte blev
således alene dømt for brandstiftelse efter straffelovens § 181, stk. 1 og en række andre mindre forhold.
Et enigt nævningeting har på baggrund af udtalelse fra Retslægerådet og retspsykiatrisk erklæring konklu-
deret, at tiltalte er omfattet af straffelovens § 16, og for at forebygge nye lovovertrædelser fik tiltalte dom til
anbringelse i psykiatrisk afdeling.